**Referat styreseminar lørdag 12.november**

Tid og sted: GIF-huset, kl 15-19

Tilstede: Petter, Erling, Cathrine, Hanne, Vidar, Erik, Jannike, Oddleif

Forfall: Stig, Olav

Møteleder: Petter

Referent: Jannike

|  |  |  |
| --- | --- | --- |
| **Nr** | **AGENDA** | **Ansvarlig** |
| **1** | **Huskeliste over ting som må gjøres**  Hjemmesiden   * Oversikten over trenere må oppdateres - Stig * Resultatarkiv – Jannike kontakter Rune * Poengresultat fra høstens BLIZ-serie og styrereferat må legges ut – Jannike kontakter Nils ang BLIZ-serien, og legger ut styrereferatene   Alle trenere og styremedlemmer må framvise politiattest. Stig følger opp dette i forhold til trenerne. Styret fremviser politiattest på neste styremøte.  Per nå har det bare begynt 14 stykker i 2010-gruppa. Det bør derfor sendes ut et nytt infoskriv til alle 1.klassinger ca 1.desember. Stig følger opp dette. | **Stig**  **Jannike** |
| **2** | **Diverse priser i regi av Nittedal kommune**  Styret ønsker å nominere Lars Agnar Hjelmeset sammen med NIL friidrett til Prisen Ung, aktiv idrettsutøver. Vidar kontakter Hanne Tangen Nilsen for å høre om vi skal skrive en felles begrunnelse. | **Vidar** |
| **3** | **Støttemedlemmer**  Skigruppa trenger støttemedlemmer. Det koster kr 300,- å være støttemedlem, noe som vil være en svært viktig inntektskilde for skigruppa. Vi informerer om dette på familiesamlingen og legger ut info på FB med link til hovedlagets side. | **Petter**  **Jannike** |
| **4** | **Skidag for handicap-gruppa i GIF og for innvandrere/asylsøkere**  I løpet av vinteren ønsker styret å invitere handicap-gruppa i GIF og innvandrere/asylsøkere i Nittedal til en skidag. Denne dagen må vi kunne organisere utlån av skiutstyr. Vi avventer invitasjon og planlegging til det kommer snø. | **Petter** |
| **5** | **Informasjonsstrategi**  Det er viktig at informasjon når alle dem den er relevant for. Hva og hvordan skal info gå ut til enkeltgrupper/hele skigruppa? Mail, FB, hjemmesiden? Har vi en strategi for når vi bruker de ulike informasjonskanalene? FB er effektivt og når mange, mens det er få som sjekker hjemmesiden jevnlig. FB er derfor kanskje best egnet til å gi rask informasjon med linker til hjemmesiden eller andre sider, mens informasjonen på hjemmesiden bør være mer statisk, med unntak av info i forbindelse med egne arrangementer.  Vi må passe på at det ikke blir for mye(!) som legges ut.  Skal det være noen restriksjoner på hva som legges ut på FB/hjemmesiden?  Styret bør fortsette å sende ut en infomail 1-2 ganger i hhv høst- og vintersesongen. | **Alle** |
| **6** | **Framtidsplaner for Bjønndalen**  Styret ønsker å legge en strategi for å få gjennomført ulike større prosjekter i Bjønndalen i årene som kommer. Oddleif kom innom for å være med i diskusjonen rundt ulike muligheter og planer. Han påpekte at skigruppa i GIF er den største skigruppa i Nittedal med 292 aktive medlemmer. Oddleif er opptatt av at det legges til rette for at barn og ungdom kan drive med aktivitet/idrett i trygge og tilrettelagte omgivelser i sitt nærområde. Han er svært innstilt på å jobbe for å få til flere større prosjekter i og rundt Bjønndalen for å fremme skiglede, skiferdigheter, samt et godt, sunt og trygt miljø for barn og unge.  En av de største utfordringene til skigruppa er tilgangen på snø. For å sikre rekruttering og opprettholde aktivitet trenger vi noe forutsigbarhet når det gjelder snøforhold.  Nittedal kommune har laget en ny ordning for betaling av drifting av skiløyper.  Pris pr km med lysløype 16.000,-,  Pris pr km med skiløype 4.000,-,  Pris skiløype med kunstsnø kr 50.000,-.  Totalt sett vil skigruppa får mer tilskudd til drifiting av skiløyper med den nye ordningen.  Hvor mange km løyper kjører vi totalt i skigruppa? Her må det frembringes et kvalitetssikret tall ettersom dette er grunnlaget for hvor mye penger vi får.  **Prosjekter**  Lysprosjekt  Alle de gamle armaturene skal erstattes med LED armaturer fra Osram. Dette vil medføre en 70% besparelse i strømforbruket. Det trengs nye stolper noen steder, samt nytt styringssystem. Alle løyper, samt parkeringsplassen skal lyssettes. 260 lyspunkt skal inn, inkl den ”svarte” løypa som kommer ned ved skiskytterstadion. Samlet kostnad er ca 3.2 mill. Oddleif sender i løpet av november inn en søknad om spillemidler. Lån til prosjektet tas opp av hovedlaget, og egenkapital kommer fra hovedlaget. Rentene dekkes også av hovedlaget. Bidraget fra GIF ski er dugnad. Prosjektet starter i april 2017. Når det gjelder lys i ”sort” løype må det søkes om tillatelse fra kommunen (ligger innenfor markagrensa). Lys her er inkludert i tilbudet.  Snøproduksjon  Hvilke løyper bør snølegges?  Skredderudtjern har nok vann til at det kan tas vann til snøproduksjon herfra. Det trengs ca 1600 meter vannledning fra Skredderudtjern til Bjønndalen. Høyden er ca lik. Det trengs en rørgate. Oddleif skal innhente pristilbud.  Rulleskiløype  For de yngste årskullene hadde det på sikt vært fint med en rulleskiløype i Bjønndalen, ca 1 km. Denne vil også være ideell når det er lite snø i vintersesongen. En slik løype vil kunne bidra til å sikre rekrutteringen. Dette bør ikke være i konflikt med anlegget som planlegges på Sagerud.  Ny skihytte  Hvor skal den nye skihytta plasseres? Er vi bundet av reguleringsplanen hvor hytta er plassert på motsatt side av veien i forhold til i dag, eller kan vi legge den på samme areal som dagens hytte står? Hanne starter prosessen mot kommunen, og undersøker om vi har noe spillerom. | **Oddleif**  **Alle** |